Katehetsko pismo 2025/26

Spoštovani starši, drage veroučenke in veroučenci!

NA POTI SMO

Verjamem, da starši veste, kaj bi otrokom radi posredovali kot dragocen zaklad. Z rojstvom smo stopili na pot osebne rasti in še zdaleč nismo prispeli na cilj. Vsi smo na poti! Otroci in odrasli. Zelo pomembno je, da vztrajamo, da smo dosledni in delamo vsak dan nove korake na poti osebne rasti.

VSE JE ODVISNO OD…

Kaj mislite, od koga je odvisen uspeh vzgojnih prizadevanj? Vse je odvisno od Vas, dragi starši. Ne od vzgojiteljice, katehistinje ali od župnika. Mi lahko le vsak po svojih močeh in po strokovni usposobljenosti pomagamo, da boste dosegli, kar si želite. Osnovno načelo celostne vzgoje je doslednost, ki za seboj nujno potegne skladje med teorijo in prakso doma, v šoli in pri verouku.

VSAJ TRIJE KORAKI SO POTREBNI

Priznavati Boga in vedeti nekaj o njem (verouk), usmeriti vanj svoje notranje antene in ga slaviti v skupnosti verujočih (bogoslužje) ter živeti iz tega globokega notranjega prepričanja s svojimi deli pomoči bližnjemu (sodelovanje v župniji) to so trije nujni koraki na poti vere.

VEROUK

Pri verouku lahko katehet otrokom versko znanje, ki so ga prinesli od doma, ki ga imajo iz poslušanja in sodelovanja pri bogoslužju v teku cerkvenega leta ter iz življenjskih navad in običajev, pomaga sistematizirati. To in samo to. Ne mislite, da lahko katehet v eni uri na teden dela čudeže. Če bo otrok o Bogu, veri, molitvi, sveti maši, zakramentih in bogastvu verskih običajev slišal samo pri verouku tega ne bo ne osvojil in ne umestil v svoje življenje.

UDELEŽBA PRI BOGOSLUŽJU

Resno Vas prosimo: če ne misliti otroku pomagati živeti cerkvenega leta, če ne boste z njim pri sveti maši in če ne boste našli primernega načina in termina za skupno družinsko molitev, potem še enkrat premislite, zakaj ga vpisujete k verouku. Saj poznate tisti pregovor: Teorija brez prakse je kot kolo brez akse… Kristusa se ne da ljubiti samo načelno, ampak mu je treba slediti vsak dan v konkretnih dejanjih ljubezni do Boga in bližnjih.

NE GRE LE ZA…

Menim, da razumete, da ne gre le za verouk, za mašo, za sodelovanje v župniji. Gre za veliko več. Gre za Vašega otroka. Za njegovo notranjo naravnanost. Za njegovo skladno rast v zrelo osebnost. Z vsem naštetim Vam želimo samo ponuditi pomoč pri Vašem prizadevanju za dobro Vašega otroka. Zato se novega veroučnega leta kateheti že veselimo.

Lepo vas pozdravljamo!

p. Gregor Kos Klavdio Peterca Štefan Hosta Mitja Bulič

**VPIS V VEROUČNO ŠOLO STOLNE ŽUPNIJE**

Vpis bo v sredo, 10. in v četrtek 11. septembra 2025, med 16. in 18. uro.

Otroke starši k verouku vpišete vsako leto, ob prvem vpisu pa izpolnite tudi vpisnico. Ob vpisu vrneta podpisana spričevala, poravnate katehetski prispevek, na voljo pa vam bodo tudi učbeniki in liturgični zvezki. (Prosimo, da starši otroke res vpišete v času vpisa in ne šele po začetku verouka!

**SVETA BIRMA**

Priprava na birmo je dvoletna. Letos bodo postali kandidati za birmo otroci 7. in 8. razreda. Priprava vključuje reden verouk ter udeležbo in sodelovanje pri nedeljskem bogoslužju. Uvodno srečanje staršev birmancev bo v ponedeljek, 15.9.2025, po večerni maši (ob 19.45).

**SLOMŠKOVO BRALNO PRIZNANJE** – v Slomškovem duhu se želimo zbirati veroučenci od 1. do 9. razreda in se pogovarjati o prebranih knjigah. Vodi ga. Erna Šegula, dobimo se vsak tretji torek v mesecu ob 18. uri oz. po dogovoru. Ob koncu leta dobijo marljivi bralci Slomškovo priznanje.

**SKAVTI -** vpis v Šmihelu, informacije na: novo-mesto1.skavt.net

**MLADINA**

Srečanja za mlade (9. razred, srednješolci) bodo na Kapitlju ob petkih, ob 20. uri, v Slomškovi učilnici. Vodila jih bosta g. župnik in g. Iztok. Mladi povabljeni na festival Stična mladih, ki se bo odvijal v soboto, 20. septembra 2025, v cistercijanskem samostanu Stična.

**SODELOVANJE STARŠEV**

Starši ste prvi odgovorni za versko vzgojo otrok, saj ste pri krstu javno obljubili, da boste otroke versko vzgajali. Brez sodelovanja starše si župnijske kateheze ne predstavljamo. Kateheza ni zgolj podajanje verskega znanja ampak je predvsem oblikovanje verske miselnosti in zorenje za življenje po veri. Samo s skupnim prizadevanjem lahko otrokom pomagamo, da vzljubijo Jezusa, ga vedno bolj spoznajo, postanejo prijatelji, se z njim srečujejo v molitvi in pri bogoslužju ter v življenju z njim resno računajo. Ker želimo staršem pri njihovem vzgojnem prizadevanju pomagati, jih občasno povabimo na predavanja in sestanke. Vsem pa zelo priporočamo, da se dejavno vključite v življenje župnije (različne skupine) in aktivno sodelujete pri bogoslužju (bralci, pevci, čiščenje in krašenje cerkve ipd.).

**Katehetski prispevek** je celoletni dar v višini 40 € na družino. Krstni botri, ki veste, da bi starši težko plačali ta prispevek, ponudite jim, da za svojega krščenca vi pokrijete stroške. Za nikogar pa finančna situacija ne sme biti razlog, da otroci ne bi obiskovali verouka – če kdo katehetskega prispevka ali stroškov učbenikov ter delovnih in bogoslužnih zvezkov sam in ob pomoči drugih ne bi zmogel plačati, prosim, povejte to župniku in bomo našli rešitev. V družinah z več otroki **tretjemu in vsakemu naslednjemu otroku** stroške nabaveučbenika in delovnega zvezka krije župnijska Karitas.

**VEROUČNI URNIK 2025/26**

|  |  |  |
| --- | --- | --- |
| Kateheza Dobrega Pastirja | ga. Klavdija Macedoni | sreda od 17. – 18.30. ure |
| 3. razred | g. župnik | ponedeljek ob 16. uri |
| 5. razred | ga. Barbara Barbarić | ponedeljek ob 15. uri |
| 6. razred | g. Iztok Kavšek | torek ob 16. uri |
| birmanci (7. + 8. r) | g. župnik | ponedeljek ob 17. uri |
| 9. razred in mladina | g. župnik | petek ob 20. uri |

*Katehetsko pismo je priloga internega list Stolne župnije Novo mesto 'Nikolajevo pismo'.*

*Pripravil: Klavdio Peterca, župnik.*